เปิดตัวพันธมิตรใหม่ไอแบงก์มี.ค.นี้
เปิดกว้างสถาบันและนักลงทุนในประเทศ ชี้ไม่จำเป็นต้องเร่งขายหุ้นหากถูกกดราคา คาดปีนี้ฟันกำไร 450 ล้าน
1 มี.ค. 2561

เปิดกว้างสถาบันและนักลงทุนในประเทศ ชี้ไม่จำเป็นต้องเร่งขายหุ้นหากถูกกดราคา คาดปีนี้ฟันกำไร 450 ล้านรายงานข่าวจากกระทรวงการคลัง เปิดเผยว่า กระทรวงการคลังและสำนักงานคณะกรรมการกำกับนโยบายรัฐวิสาหกิจ หรือ สคร. เห็นชอบให้ นายพรเลิศ ลัธธนันท์ กรรมการธนาคารอิสลามแห่งประเทศไทยขึ้นประธานธนาคารอิสลามฯ หรือไอแบงก์ แทนนายชัยวัฒน์ อุทัยวรรณ ประธานคนปัจจุบันที่จะครบวาระในวันที่ 15 มี.ค. 2561 นี้ ซึ่งก่อนหน้านี้ นายพรลิศได้เป็นกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย หรือ ธพว.มาก่อนสำหรับความคืบหน้าเรื่องการสรรหาพันธมิตรใหม่อยู่ระหว่างให้นักลงทุน หรือสถาบันการเงินที่สนใจเข้ามาตรวจสอบกิจการ ซึ่งจะให้ข้อมูลที่ละ 1 ราย หลังจากนั้นจะเปิดให้ผู้ที่สนใจนำเอกสาร ข้อมูลการเสนอราคามาให้ธนาคารพิจารณาภายในเดือน มี.ค.นี้ทั้งนี้ ไม่จำเป็นว่าต้องเป็นนักลงทุนรายบุคคล หรือจะเป็นสถาบันต่างประเทศ แต่ยังเปิดกว้างให้นักลงทุนและสถาบันการเงินของไทยที่สนใจเข้ามาซื้อหุ้นเพิ่มทุนครั้งนี้ได้ด้วย โดยมีเงื่อนไขในการพิจารณาได้แก่ ผู้ที่ให้ราคาสูงที่สุด และสูงกว่าเกณฑ์ที่ที่ปรึกษาทางการเงินตั้งราคาไว้ และเป็นผู้ที่มีศักยภาพในการเข้ามาฟื้นฟูกิจการ และเดินหน้าธุรกิจตามหลักศาสนาอิสลามต่อไปได้อย่างไรก็ดี หากยังไม่ได้ข้อสรุป เชื่อว่าสถานะของไอแบงก์ในปัจจุบันที่เริ่มมีกำไรเมื่อเดือน ม.ค. 2561 แล้วกว่า 50 ล้านบาท และแนวโน้มจะสามารถทำกำไรได้อย่างต่อเนื่องจากการติดตามทวงหนี้ และการปล่อยสินเชื่อให้ลูกค้ารายใหญ่และรายย่อยที่เป็นชาวมุสลิมทั้งนี้ คาดว่าปีนี้จะมีกำไรไม่น้อยว่า 450 ล้านบาท จึงเห็นว่าสถานะของไอแบงก์ยังสามารถเดินหน้าต่อไปได้ โดยที่ยังไม่จำเป็นต้องเร่งสรรหาพันธมิตร หากราคาที่เสนอมายังอยู่ในระดับที่ต่ำเกินไป